Asutused ja puudutatud

Meie 28.04.2025 nr **7-2/65-28**

isikud nimekirja alusel

**Teade Lehtri katastriüksuse detailplaneeringu eskiislahenduse avaliku väljapaneku korraldamise pikendamisest 14 päeva võrra.**

Detailplaneering algatati Rakvere Vallavolikogu 29.01.2025 otsusega nr 162.

Planeeritav ala asub Rakvere vallas Ussimäe külas Lehtri kinnisasjal (66301:013:0180). Detailplaneeringu koostamise eesmärk on määrata krundile ehitusõigus kaubandus- ja teenindushoonete ja neid teenindavate rajatiste ehitamiseks. Detailplaneeringuga lahendatakse juurdepääs, parkimine, haljastus, tehnovõrkudega varustatus ja heakord.

Algatamise taotluse kohaselt on detailplaneeringu ala suuruseks 3,25 ha.

Detailplaneeringuga soovitakse Lehtri kinnistul muuta maatulundusmaa sihtotstarve 100% kaubandus-, toitlustus- ja teenindusmaaks.

Kuna Lehtri kinnistu asub alal, kus puudub kehtiv üldplaneering, siis tulenevalt sellest ei ole kinnistule määratud üldplaneeringuga maakasutuse juhtotstarvet ning seetõttu tuleb käsitleda Lehtri kinnistu detailplaneeringut üldplaneeringut muutva detailplaneeringuna.

Koostatud keskkonnamõju strateegiline hindamise eelhinnangu kohaselt ei kaasne kavandatud detailplaneeringu elluviimisel olulist keskkonnamõju ning seetõttu ei ole vaja keskkonnamõjude strateegilist hindamist algatada.

**Detailplaneeringu eskiislahenduse avaliku väljapaneku pikendamine**

PlanS § 82 lõike 3 kohaselt peab üldplaneeringut muutva detailplaneeringu eelnõu avalik väljapanek kestma vähemalt 30 päeva. Seetõttu pikendatakse detailplaneeringu eskiislahenduse avalikku väljapanekut 14 päeva võrra.

Esialgne väljapaneku periood oli **14.05.2025–28.05.2025**.  
**Uus, pikendatud detailplaneeringu eskiislahenduse avaliku väljapaneku periood on 14.05.2025–23.06.2025.**

Planeeringuga on võimalik tutvuda tööaegadel Sõmeru Raamatukogus

(Sõmeru alevik, Kooli 2, E - R 10.00 - 18.00) ning digitaalselt Rakvere valla kodulehel https://www.rakverevald.ee/algatamine-ja-menetlemine.

Ettepanekuid ja vastuväiteid planeeringule saab esitada kirjalikult Rakvere Vallavalitsusele aadressil Rakvere vald, Sõmeru alevik, Kooli 2, 44305 või e-postiga [vallavalitsus@rakverevald.ee](mailto:vallavalitsus@rakverevald.ee).

Lugupidamisega

(allkirjastatud digitaalselt)

Madis Akel   
Planeerimise ja ehitusnõunik   
+372 529 6193   
[madis.akel@rakverevald.ee](mailto:madis.akel@rakverevald.ee)

**Asutused:**

Päästeamet

Transpordiamet

Maa- ja Ruumiamet

Rakvere Linnavalitsus

**Puudutatud kinnistute omanikud:**

Ellerheina kinnistu, Ussimäe küla - Eesti Vabariik

Kraavi kinnistu, Ussimäe küla - Osaühing EGESTEN

Janno kinnistu, Ussimäe küla - Luule Janno